धूमधाम से मनाया बारावफात
ईदमिलादुन्नबी के मुबारक मौके पर मुस्लिम समुदाय ने जैसलमेर में जुलूसे मोहम्मदी निकालकर पर्व को धूमधाम से मनाया। गुरुवार को सुबह 11 बजे गड़ीसर रोड स्थित मुस्लिम मुसाफिर खाना से जुलूस शुरू हुआ। जुलूस को बीकानेर से आए पीर सैय्यद मरवसूद जैसलमेर प्रधान अमरदीन फकीर ने हरी झंडी दिखाकर रवाना किया। जुलूस में हजारों की तादाद में लोग शरीक हुए और हजरत मोहम्मद मुस्तफा के जन्मदिन की खुशियां मनाई। गड़ीसर रोड से शुरू हुआ जुलूस शहर के मुख्य मार्गों से होते हुए डेडानसर रोड स्थित बड़ी ईदगाह पहुंचा। बड़ी ईदगाह पहुंचने पर मोहम्मदी जुलूस को पीर सैय्यद मखसूद मौलाना बैग मोहम्मद ने तकरीर पेश की एवं कहा कि मोहम्मद साहब के बताए रास्ते पर चले, हिन्दुस्तान में अमन शांति बनी रहे। सभी को अमन चैन से रहने दीनी तालिम के साथ दुनियाई तालिम हासिल करने, लडका लडकियों में फर्क नहीं करते हुए लडकियों को भी पढ़ाए जाने के साथ उनका हक दिया जाए।
मोहम्मदी जुलूस में हाजी मुराद अली, हाजी आदम अली, हाजी इस्माइल, हाजी अहमद, हाजी अनवर अली, शहर काजी मौलाना बैग मोहम्मद, नूर मोहम्मद, मौलाना मेहराब खान, मौलाना जमसेर, फतेह मोहम्मद, अहसान, हाजी छोटू खान कंधारी, पूर्व नगरपालिका अध्यक्ष सुमार खां, सिकंदर अली गाड़ीवान, रमजान खान, हाजी लाल मोहम्मद, हाजी शौकत अली, हाजी नवाब खान, इकबाल खान, उस्मान खान, सुभान खान चानिया, खटन खान मंगलिया, सुल्तान अली रंगरेज, जाकीर हुसैन, मोहम्मद हनीफ, सिकंदर अली, बशीर अहमद, फिरोज खान, मोहबीन खान, दीन मोहम्मद, साबिर पठान खान के साथ मुस्लिम समुदाय के कई लोग शामिल थे।
पोकरण| जश्नेईद मिलादुन्नबी के अवसर पर मदरसा दारुल उलूम अहले सुन्नत मोईनुल इस्लाम में सुबह 9.30 बजे मौलाना इलियास अशरफी नागौर शरीफ ने मदनी झंडा फहरारकर मदरसा के तल्बा तराना नात शरीफ के साथ शुरू हुआ। इस अवसर पर जश्ने ईद मिलादुन्नबी का जुलूस निकाला गया। इस जुलूस को मदरसा के सदर गेट से मौलाना मोहम्मद हुसैन साहब नगरपालिका अध्यक्ष आनंदीलाल गुचिया ने हरी झंडी दिखाकर जुलूस को रवाना किया। जिसमें सैकड़ों की तादाद में दूरदराज के लोगों ने हिस्सा लिया। जुलूस मुहम्मदी शक्ले रैली जयनारायण व्यास सर्किल होते हुए फकीरों की गली, सिपाहियों का मोहल्ला, लोहारों का वास, कुम्हारों की प्रोल होते हुए तेलियों की मस्जिद पहुंचा। वहां पर स्नेह मिलन समारोह रखा गया। बाद में बाहर से आए खुशुशी मुकरिर मौलाना मुहम्मद इलियास अशरफी नागौर शरीफ का जोरदार बयान हुआ। जिसमें हजरत मुहम्मद सल्ल तकरीर हुई। जिसमें हजरत ने तमामी शरीफ होने वाले जुलूसे मुहम्मद को दुआईयाना कलमात से नवाजा और सलातों सलाम के बाद वतन में अमन सुकून भाईचार की दुआ की गई।
लाठी| गांवमें जश्ने ईद मिलादुन्नबी सल्लाह अलैहि सल्लम के अवसर पर गांव के मस्जिद से 9 बजे मदनी झंडा फहराकर डीजे नगाड़ो के साथ तथा पुलिस की कड़ी निगरानी में रवाना हुआ। यह जुलूस कब्रिस्तान से होते हुए मोहल्लो से होते हुए मदरसा से होते हुए मस्जिद पहुंचा और यहां पर उल्ल्माए बयानात हुए बाद में सलातों सलाम वतन में अमन चैन भाईचारे की दुआ के साथ कार्यक्रम का समापन हुआ।
भीखोड़ाई| इस्लामधर्म के पेगंबर मोहम्मद साहब का जन्म दिवस धूमधाम से मनाया गया। बारावफात के दिन जुलूसे मदेह सहाब पूरे जोरशोर के साथ बरसाणी ग्राम स्थित फैजे जिलानी मदरसे से निकला बलाड़ भीखोड़ाई, चौराह से गुजरा। इस दौरान बड़े बच्चों हाथों में झंडे और चांद तारा हुए थे। साथ ही जहां से जुलूस गुजरा वहां फूलों की बारिश से स्वागत किया गया। इस दौरान मदरसा फैले जिलानी के अध्यक्ष नवाबखां, गफूरखां सहित सैकड़ों लोग उपस्थित थे।
राजमथाई| नवगठितग्राम पंचायत सुभाषनगर के सोढाणियो की ढाणी स्थित जामा मस्जिद से जुलूस मोहमदी बुधवार को धूम-धाम मनाया गया। इस अवसर पर जुलूस भी निकाल कर राजमथाई होते हुए बांधेवा लुकमानखां की ढाणी तक निकाला गया। सामाजिक कार्यकर्ता इशाक जंज ने बताया की जुलूस का जगह जगह स्वागत किया गया। इस जुलूस में सैकडों अकीदतमंद शामिल हुए। जिसमे देश के लिए शांति और अमनचैन की दुआ की गई। सोढाणियो की ढाणी जामा मस्जिद में नूर मुस्तफा में नाते तकरीरें पेश की गई। जिसमे मौलाना सलीमख़ान बालोतरा हाजी काजीखां रोशनदीन सिद्दीकी सूजा शरीफ काजी हनीफ बांधेवा रईश अहमद ने तिलावते पेश की।
जैसलमेर. बरावफात पर्व को लेकर मोहम्मदी जुलूस में मुस्लिम समुदाय के लोग और पोकरण में रैली निकालते मुस्लिम समाज के लोग।
awa_Deva hin_Deva bho_Deva hin_Deva hin_Deva hin_Deva hin_Deva bho_Deva